

# Event Details

- **Event Name**: Purple Night 2026 Tribute to Deep Purple Fireball and Rainbow Rising
- **Event Start and End Date**: Sat, 31 Jan, 2026 at 07:00 pm
- **Event Description**: PURPLE NIGHT 2026 JUHLISTAA DEEP PURPLEA ja RAINBOW’ta
Purple Night 2026 tekee kunniaa sekä itselleen, että Deep Purplelle ja Rainbowille, kun vietämme 13. Purple Night-tapahtumaa kautta aikojen. 

Ensimmäinen tapahtuma näki päivänvalon vuonna 2008, jolloin juhlittiin yhdistyksen 10-vuotista olemassaoloa. Vuosina 2023, 2024 ja 2025 Purple Night-tapahtumat möivät nytkin keikkapaikkana toimivan Helsingin On the Rocksin loppuun. Perinnettä jatketaan nyt viettämällä Purple Night 2026-tapahtumaa On the Rocksin upeissa tiloissa, jossa voimme yhdessä Deep Purplen ja sen sukupuun musiikin ystävien kanssa viettää taas kerran upean illan. Deep Purplen sukupuu on laaja, ja siihen kuuluu myös Rainbow.

Yhtenä teemana on tällä kertaa Deep Purplen Fireball-albumi, joka julkaistiin vuonna 1971, eli 55 vuotta sitten. Albumia on äänitetty eri aikoina syyskuun 1970 ja kesäkuun 1971 välillä, ja siitä tuli ensimmäinen Deep Purplen kolmesta albumista, joka ylsi UK No 1-listalle.

Fireball-albumi kuullaan kokonaisuudessaan ja tulkinnasta vastaa The Mule, joka koostuu muusikoista, joille juuri tämä musiikki ja aikakausi on lähellä sydäntä. Kitarassa ”virtuoosi” Petteri Hirvanen, bassossa ”alataajuuksien Taiteilija” Seppo Salmi, koskettimissa ”welho” Herkko Eskelinen, rummuissa ikuinen ”hippi” Juha Hämäläinen ja laulussa vahva- ja moniääninen Sanna Jäänvirta. Sanna on monialainen laulaja, laulun-opettaja, muusikko, alun perin Helsingin Pop &amp; Jazz -konservatorion ja Metropolian kasvatteja. Sannaan voi törmätä helposti keikoilla, joita onkin viime aikoina riittänyt. Sannan omilla keikoilla esiintymisiin on muodostunut varsin persoonallinen ja koskettava tyyli. Ensimmäisen soololevyn on määrä ilmaantua 2026. 
 
The Mule esittää myös muita Deep Purplen hittejä vuosien varrelta yhdessä laulaja ja musikaaliesiintyjä Annica Milánin kanssa. Annica on valmistunut ammattimuusikoksi pop- ja jazz-laulusta, ja sitä ennen hänellä on ollut taustalla 10 vuotta klassisia laulutunteja. Monipuolinen laulajataiteilija Annica Milán on hurmannut yleisöjä ympäri Suomen musikaalilavoilta rock-klubeille. Tällä hetkellä Annica kiertää ympäri maan omien menestys-konseptien GIMME ABBA! ja KASARISHOW kanssa – ja on nyt tuomassa On the Rocksin lavalle vahvan äänensä, dramatiikkaa, eleganssia ja ripauksen glitteriä. 
Hänen edesmennyt puolisonsa Kimmo Blom esiintyi Purple Night-illoissa useampana vuotena – ja koska tänä vuonna tapahtuma osuu Kimmon syntymäpäivälle - Annica jatkaa sen kunniaksi Purple Night -perinnettä Kimmon jalanjäljissä, purppuramusan voimalla.

Toisena teemana on Rainbowin Rising-albumi, joka julkaistiin vuonna 1976, eli 50 vuotta sitten.

Raskaan rokin jyrä Leverage tekee jälleen kunniaa nyt 50 vuotta täyttävälle Rainbowin Rising-albumille projektinimellä ’Wolf Moon Rising’ (Tribute to Rainbow). Edellisen kerran ’Wolf Moon Rising’-teemalla Leveragen silloinen runko esiintyi lukuisissa tapahtumissa Rising-albumin täyttäessä 40 vuotta, merkittävimpänä niistä PSOF:n Purple Night 2016-ilta Tavastialla 16.9.2016. Tällöin vokalistina toimi edesmennyt Kimmo Blom. 
Dio-ajan Rainbow on ollut yhtyeen perustajan ja biisinkirjoittajan Tuomas Heikkisen suurin musiikillinen esikuva 10-vuotiaasta asti. 

Leveragen nykykokoonpanon italialaislähtöinen laulajavirtuoosi Paolo Ribaldini on juuri oikea mies Ronnie James Dion valtaviin saappaisiin. ’Wolf Moon Rising’ on aito kunnianosoitus Rainbowin Dio-ajan kuolemattomalle musiikille. Bändissä soittavat lisäksi Sami Norrbacka (basso), Marko Niskala (koskettimet), Eljas Ojutkangas (rummut) ja Lotta-Maria Heiskanen (viulu). 

Setissä kuullaan Rising-albumi kannesta kanteen, mahdollisesti joitain muitakin herkkupaloja Rainbowin Dio-ajalta ja päätteeksi Leveragen omaa tuotantoa.
 
Ilta on myös omistettu mahtavalle, vuonna 2022 edesmenneelle, laulajalle Kimmo Blomille, joka tänä iltana viettäisi 56-vuotis syntymäpäiväänsä. On kulunut 10 vuotta siitä, kun Kimmo esiintyi viimeisen kerran Purple Night-tapahtumassa, jolloin hän esitti Wolf Moon Rising-kokoonpanon (Leverage) kanssa biisejä Rainbowin Rising-, Long Live Rock’n’ Roll- ja Ritchie Blackmore’s Rainbow-albumeilta. Kimmo osallistui myös vuosien 2011 ja 2015 Purple Night-tapahtumiin, esittäen silloin Deep Purplen mahtibiisejä. Kimmo oli aina halukas Purple Night-esiintyjä, ja PSOF muistaa häntä lämmöllä hänen kunnioittavuudesta ja lojaalisuudesta yhdistystämme PSOFia kohtaan. Lisäksi hän esitti aina ilolla ja kunnioituksella häneltä toivottuja biisejä.

PSOF ry on perustettu Helsingissä vuonna 1998 edistämään ja kunnioittamaan Deep Purplen ja sen sukupuun musiikkia, ja on Deep Purplen managementin hyväksymä ainoa virallinen Deep Purple-yhdistys (fanklubi) Suomessa. Yhdistyksen tarkoituksena on edistää ja kehittää Deep Purple -yhtyeen musiikin harrastusta Suomessa. Deep Purplen ohella annamme tilaa myös muille laajaan DP-sukupuuhun kuuluville bändeille ja projekteille, kuten Whitesnake, Black Sabbath, Rainbow, Blackmore's Night, Glenn Hughes, Joe Lynn Turner, Graham Bonnet, Doogie White ym. Sukupuuhun katsomme kuuluviksi emobändin Deep Purplen lisäksi kaikkien Deep Purplessa soittaneiden muusikoiden muut bändit ja projektit. Eli oikeastaan voidaan jo puhua ”Deep Purple –viidakosta”. Emobändi Deep Purple ja sen sukupuun jäsenet suhtautuvat meihin erittäin positiivisesti, niinpä olemme päässeet tapaamaan heitä useamman kerran näiden kaikkien vuosien aikana.

Yhdistyksellä on kaikkina näinä vuosina ollut punaisena lankana tarjota esiintymismahdollisuudet lukuisalle määrälle enemmän tai vähemmän ammatikseen soittaville muusikoille ja muusikonaluille.  Kaiken kaikkiaan vuosien varrella tapahtumissa on esiintynyt toista sataa artistia. Muutamia nimekkäämpiä mainitaksemme ovat esim. Doogie White (ex. Rainbow-solisti), Nikolo Kotzev (mm. Joe Lynn Turner), Johnnie Bolin, Anssi Kela, Timo Kotipelto, Tipe Johnson, Erja Lyytinen, Mikko Rintanen, Jukka ’Jay’ Lewis ja paljon lahjakkaita muusikoita.  Lisäksi oman yhdistyksemme muusikoita ovat esiintyneet tapahtumissamme runsain joukoin. Muusikkokaarti on ollut aina erinomaista tasoa ja teemojen kautta on ollut mahdollisuus tuoda ohjelmistoon myös vähemmän tunnettua tuotantoa. Tapahtumissa on ollut useita teemoja, kuten 10 Perfect Women, In Rock, Rainbow All Night Long, Who Do We Think We Are, Old-New-Borrowed and Blue, Ritchie Blackmore 70-v, jolloin Rainbowin viimeinen laulaja Doogie White esiintyi tapahtumassa ja Tommy Bolinin aikakauden musiikkia, jolloin Tommyn veli Johnnie saapui USA:sta esiintymään tapahtumassa. 

Vuonna 20-vuotisjuhlassamme vuonna 2018 ’From the Beginning to Infinity’ kunnioitimme Deep Purplen 50-vuotista elämäntyötä käymällä läpi koko heidän musiikkituotantoaan, eli ilta oli tavallaan maraton Deep Purple-viidakossa, ja samalla kurkistimme heidän viidakossa olevaan helmiarkkuun. 

Kaikkien näiden vuosien aikana on ollut ilo huomata, miten tärkeä Deep Purple-sukupuun musiikki on niin monelle muusikolle ja musiikin harrastajalle, tai on ainakin ollut jossain vaiheessa tärkeä. 

25-vuotisjuhlan (2023) kunniaksi saimme illan aikana nauttia Whitesnaken ja Dion aikaisesta Black Sabbathin musiikista, ja tietenkin myös Deep Purplen musiikista. 

Vuonna 2024 teemana oli Deep Purplen klassikoita, sekä myös Rainbow’n ja Whitesnaken hittejä.  Vuonna 2025 tapahtuman teemana oli ’Hittejä Deep Purplen ja Rainbow’n yllätyksellisistä vuosista’. 

Livebändien jälkeen iltaa jatkaa DJ Puniksen Classic Rock-disko, jonka tahdissa tanssitaan aamuyöhön. Keikkalipulla on ilmainen sisäänpääsy dj-klubille.

On the Rocks sijaitsee Helsingin keskustassa, Mikonkatu 15:ssa, aivan Rautatieaseman vieressä. 

Lippuja tapahtumaan voi ostaa ennakkoon Tiketistä alkaen 20 € tai ovelta 23 €, mikäli lippuja jää.
https://www.tiketti.fi/purple-night-2026-on-the-rocks-helsinki-lippuja/113833  

Tervetuloa nauttimaan kanssamme hyvästä musiikista !
PSOF-hallitus
We can’t imagine life without Deep Purple and its Family Tree !

KATSO LISÄÄ:    www.psof.fi  

Tiedote:  		https://www.psof.fi/2026/purple_night_2026/tiedote.pdf

Pressmeddelande:	https://www.psof.fi/2026/purple_night_2026/pressmeddelande.pdf

Bulletin:		https://www.psof.fi/2026/purple_night_2026/bulletin.pdf

Juliste/poster: 		https://www.psof.fi/2026/purple_night_2026/poster.jpg 
 
PSOF-Facebook:  	https://www.facebook.com/Perfect-Strangers-of-Finland-PSOF-ry-43105058756/ 

History of PSOF’s Purple Nights 2008 -&gt; : https://www.facebook.com/groups/369118310144974/ 

PSOF-historia:		http://www.psof.fi/2023/psof_lehti_2023.pdf
- **Event URL**: https://allevents.in/helsinki/purple-night-2026-tribute-to-deep-purple-fireball-and-rainbow-rising/200029285722310
- **Event Categories**: entertainment, music, pop, parties
- **Interested Audience**: 
  - total_interested_count: 281

## Ticket Details

- **Ticket URL**: https://www.tiketti.fi/purple-night-2026-on-the-rocks-helsinki-lippuja/113833?utm_source=AllEvents.in&utm_medium=event-discovery-platform&utm_campaign=helsinki-events

## Event venue details

- **city**: Helsinki
- **state**: ES
- **country**: Finland
- **location**: On the Rocks
- **lat**: 60.171113235374
- **long**: 24.945407509804
- **full address**: On the Rocks, Mikonkatu 15, FI-00100 Helsinki, Suomi, Helsinki, Finland

## Event Organizer details

- **affiliate_id**: 2
- **organizer**: Perfect Strangers of Finland PSOF ry (https://allevents.in/org/perfect-strangers-of-finland-psof-ry/21012794)

## Event gallery

- **Alt text**: banner
  - **Image URL**: https://cdn-az.allevents.in/events3/banners/9e7465704a0053f3d14972d061d5acd8746ed5887573d991eecaa6c8e37b512f-rimg-w1024-h1536-dc491457-gmir?v=1769077782
- **Alt text**: thumbnail
  - **Image URL**: https://cdn-az.allevents.in/events3/banners/c90f23dbb8405aca703f3abf71e55c18feca5a1b60645dbbfb9314244fdf54da-rimg-w300-h300-dc491357-gmir?v=1769077782

## FAQs

- **Q**: When is the event happening?
  - **A:** Sat, 31 Jan, 2026 at 07:00 pm
- **Q**: Where is the event happening?
  - **A:** On the Rocks, Mikonkatu 15, FI-00100 Helsinki, Suomi, Helsinki, Finland
- **Q**: Who is organizing the event?
  - **A:** Perfect Strangers of Finland PSOF ry
- **Q**: What type of event is this?
  - **A:** entertainment, music, pop, parties
- **Q**: Where can I find ticket details about Purple Night 2026 Tribute to Deep Purple Fireball and Rainbow Rising ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "MusicEvent",
        "name": "Purple Night 2026 Tribute to Deep Purple Fireball and Rainbow Rising",
        "image": "https://cdn-az.allevents.in/events3/banners/9e7465704a0053f3d14972d061d5acd8746ed5887573d991eecaa6c8e37b512f-rimg-w1024-h1536-dc491457-gmir?v=1769077782",
        "startDate": "2026-01-31",
        "url": "https://allevents.in/helsinki/purple-night-2026-tribute-to-deep-purple-fireball-and-rainbow-rising/200029285722310",
        "location": {
            "@type": "Place",
            "name": "On the Rocks",
            "address": {
                "@type": "PostalAddress",
                "streetAddress": "Mikonkatu 15, FI-00100 Helsinki, Suomi",
                "addressLocality": "Helsinki",
                "addressRegion": "ES",
                "addressCountry": "FI"
            },
            "geo": {
                "@type": "GeoCoordinates",
                "latitude": "60.171113235374",
                "longitude": "24.945407509804"
            }
        },
        "eventAttendanceMode": "https://schema.org/OfflineEventAttendanceMode",
        "description": "PURPLE NIGHT 2026 JUHLISTAA DEEP PURPLEA ja RAINBOW’ta\nPurple Night 2026 tekee kunniaa sekä itselleen, että Deep Purplelle ja Rainbowille, kun vietämme 13. Purple Night-tapahtumaa kautta aikojen. \n\nEnsimmäinen tapahtuma näki päivänvalon vuonna 2008, jolloin juhlittiin yhdistyksen 10-vuotista olemass",
        "organizer": [
            {
                "@type": "Organization",
                "name": "Perfect Strangers of Finland PSOF ry",
                "url": "https://allevents.in/org/perfect-strangers-of-finland-psof-ry/21012794"
            }
        ]
    }
]
```